text: গার্গী বাচকন্বী () খ্রিষ্টপূর্ব আনুমানিক ৯ম থেকে ৭ম শতকের মধ্যে জন্ম নেওয়া একজন প্রাচীন ভারতীয় দার্শনিক ছিলেন। বৈদিক সাহিত্যে তাকে একজন মহান প্রাকৃতিক দার্শনিক হিসাবে সন্মানিত করা হয়। বেদের প্রসিদ্ধ ব্যাখ্যাকারক  ও ব্রহ্মবিদ্যার জ্ঞান থাকা ব্যক্তি হিসাবে তাকে ব্রহ্মবাদিনী বলেও ডাকা হত বলে জানা যায়।  বৃহদারণ্যক উপনিষদের ষষ্ঠ ও অষ্টম ব্রহ্মণম মতে বিদেহর রাজা জনক কর্তৃক আয়োজিত এক দার্শনিক তর্ক ব্রহ্মযজ্ঞে অংশগ্রহণকারী হিসাবে তার নামের বিশিষ্ট উল্লেখ পাওয়া যায়। তিনি এই ব্রহ্মযজ্ঞে আত্মা বিষয়ে জটিল প্রশ্নে ঋষি যাজ্ঞবল্ক্যকে প্রত্যাহ্বান জানিয়েছিলেন।  তিনি ঋগ্বেদের বহু শ্লোক রচনা করেছিলেন। ব্যক্তিজীবনে তিনি ব্রহ্মচর্য পালন করেছিলেন। 
  
  গর্গ ঋষির (খ্রিস্টপূর্ব ৮০০-৫০০) বংশধর বাচকন্ব ঋষির কন্যা গার্গীর নাম রাখা হয়েছিল তার পিতামহ ও ঋষি গর্গের নাম অনুসারে।
  
  প্রারম্ভিক জীবন
  গার্গীর জীবনকাল ছিল আনুমানিক খ্রিস্টপূর্ব নবম শতাব্দী থেকে সপ্তম শতাব্দীর মধ্যে। তার পিতার নাম ছিল বাচকন্ব ঋষি। ঋষি বাচকন্ব গর্গ ঋষির বংশধর ছিলেন। গার্গীর নাম পিতামহ ও ঋষি গর্গের নামানুসারে গার্গী বাচকন্বী হিসাব নামকরণ করা হয়েছিল। জানা যায় ছোটবেলা থেকেই তিনি অতি বুদ্ধিমতী ছিলেন। তিনি বেদ ও শাস্ত্রের জ্ঞান অর্জন করেছিলেন ও দর্শনের ক্ষেত্রে তার অগাধ দক্ষতার প্রসিদ্ধি ছিল।
  
  পরবর্তী জীবন
  উপনিষদে উল্লিখিত বিশিষ্ট মহিলাদের মধ্যে মৈত্রেয়ীর মত গার্গী বাচকন্বীও একজন।  বেদ ও উপানিষদে তিনি বৈদিক কালের পুরুষদের সমতুল্য জ্ঞানী ছিলেন ও বিতর্কে পুরুষ-দার্শনিকদের সাথে অসাধারণ প্রতিদ্বন্দ্বিতা করতেন বলে জানা যায়।  অশ্বল্যায়নর গৃহ সূত্রসমূহে তার উল্লেখ পাওয়া যায়। 
  তিনি তার পিতামহ গর্গ ঋষির কাছ থেকে দর্শনের শিক্ষা লাভ করেছিলেন। মিথিলার রাজা জনকের দরবারে তাকে নবরত্ন হিসাবে সন্মানিত করা হয়েছিল।
  
  গ্রন্থপঞ্জি
  
  তথ্যসূত্র
  
  বহিঃসংযোগ
   মহিলা দার্শনিকগণ
   গার্গী, প্রথম মহিলা দার্শনিক
  
  বিষয়শ্রেণী:প্রাচীন এশীয় নারী লেখক
  বিষয়শ্রেণী:প্রাচীন ভারতীয় দার্শনিক
  বিষয়শ্রেণী:হিন্দু দার্শনিক
  বিষয়শ্রেণী:হিন্দু কবি
  বিষয়শ্রেণী:ভারতীয় নারী কবি
  বিষয়শ্রেণী:মহিলা ধর্মীয় লেখক
  বিষয়শ্রেণী:ভারতীয় মহিলা দার্শনিক
  বিষয়শ্রেণী:খ্রিস্টপূর্ব সপ্তম শতাব্দীর ভারতীয় দার্শনিক
title: গার্গী বাচকন্বী